**Република Србија**

**ОШ „Петар Лековић“**

**Број: 675/3**

**Датум: 20.06.2022.**

**П О Ж Е Г А**

 На основу члана 119. став 1. тачка 1. Закона о основама система образовања и васпитања („Службени гласник РС“, бр. 88/2017, 27/2018, 10/2019, 6/2020 и 129/21), члана 110. Статута школе, Школски одбор ОШ „Петар Лековић“ Пожега, на седници одржаној дана 20.06.2022. године донео је следећу

**ОДЛУКУ О ИЗМЕНАМА И ДОПУНАМА ПОСЛОВНИКА О РАДУ ШКОЛСКОГ ОДБОРА ОШ „ПЕТАР ЛЕКОВИЋ“ПОЖЕГА**

**Члан 1.**

 Овом Одлуком врши се измена Пословника о раду Школског одбора ОШ „Петар Лековић“ Пожега бр. 967/2 од 27.12.2021. год., ради усаглашавања са изменама и допунама Закона о основама система образовања и васпитања („Сл. Гл. РС“ бр. 88/2017, 27/2018, 10/2019, 6/2020 и 129/21) на тај начин што се мења преамбула тако што сада гласи:

„ На основу члана 119. Закона о основама система образовања и васпитања („Сл. Гласник РС“ бр. 88/17, 27/18, 10/19, 6/20 и 129/21) и члана 110. Статута ОШ „Петар Лековић“ Пожега, Школски одбор ОШ „Петар Лековић“ Пожега“;

Даље,

члан 31. мења се тако што сада гласи:

„Школски одбор:

1) доноси статут, правила понашања у установи и друге опште акте и даје сагласност на акт о организацији и систематизацији послова;

2) доноси предшколски, школски, програм, развојни план, годишњи план рада, усваја извештаје о њиховом остваривању, вредновању и самовредновању;

3) утврђује предлог финансијског плана за припрему буџета Републике Србије;

4) доноси финансијски план школе, у складу са законом;

5) усваја извештај о пословању, годишњи обрачун и извештај о извођењу екскурзија, односно наставе у природи;

6) расписује конкурс за избор директора школе и именује чланове комисује и њихове заменике, за избор директора школе;

7) даје мишљење и предлаже министру избор директора установе;

8) закључује са директором школе уговор из члана 124. став 1. Закона;

9) одлучује о правима, обавезама и одговорностима директора установе;

9а) образује комисију за вођење дисциплинског поступка против директора и доноси одлуку о одговорности директора за тежу повреду радне обавезе или повреду забране из члана 110-113. Закона;

10) доноси одлуку о проширењу делатности школе и оснивању ученичке задруге;

11) разматра поштовање општих принципа, остваривање циљева образовања и васпитања и стандарда образовних постигнућа и предузима мере за побољшање услова рада и остваривање образовно-васпитног рада;

12) доноси план стручног усавршавања запослених и усваја извештај о његовом остваривању;

13) одлучује по жалби на решење директора;

14)доноси план јавних набавки и интерни план набавки на које се закон не примењује;

15)одлучује о давању у закуп школског простора;

16)образује комисије из своје надлежности, које не образује директор;

17)одлучује о коришћењу средстава прикупљених од родитеља ученика - на предлог Савета родитеља, доноси одлуке по предлозима Савета родитеља, даје одговоре на питања и изјашњава се о ставовима које упућује тај орган школе;

18) доноси пословник о свом раду;

19)одлучује о статусној промени, промени назива и седишта школе;

20)даје овлашћење наставнику или стручном сараднику ради замене привремено одсутног или спреченог директора у случају да директор то пропусти или није у могућности да учини;

21)усваја извештај о раду директора и раду школе;

22) обавља и друге послове у складу са законом, актом о оснивању и овим статутом.“

**Члан 2.**

 Остале одредбе Пословника о раду Школског одбора ОШ „Петар Лековић“ Пожега остају непромењене.

**Члан 3.**

Одлука ступа на снагу даном доношења.

УПУТСТВО О ПРАВНОМ СРЕДСТВУ:

Против ове одлуке се може поднета тужба надлежном суду у року од 30 дана од дана достављања ове одлуке.

 Председник Школског одбора

 Жарко Ковачевић